open-index/open-wikipedia-markdown huggingface dataset:
Suur-Romania-puolue

**Suur-Romania-puolue** () on romanialainen äärioikeistolainen puolue. Sen perustaja oli Corneliu Vadim Tudor. Puolueen ohjelmaan kuuluu nationalismi, ksenofobia Romanian unkarilaisia ja romaneja kohtaan, homofobia, antisemitismi ja romanialaisten asuttamien alueiden liittäminen Romaniaan.

Puolueen perustivat 1991 Tudor ja kirjailija Eugen Barbu. Sitä edelsi *România Mare* -lehti, joka on edelleen puolueen pää-äänenkannattaja. Myöhemmin Tudor perusti päivälehden *Tricolorul*. Lehdessä on pysyvä kolumni *Unguri*, jossa hyökätään Romanian unkarilaisten puolueen väitettyjä romanialaisvastaisia salaliittohankkeita vastaan.

Puolue osallistui Nicolae Văcăroiun hallitukseen 1993–1995. Vuoden 2000 presidentinvaaleissa sen ehdokas Tudor sai ensimmäisellä kierroksella toiseksi eniten ääniä ja jäi toiselle kierroksella suurella erolla toiseksi Ion Iliesculle.

Puolue sai neljä prosenttia äänistä ja 22 edustajaa vuoden 1992 vaaleissa, vuonna 1996 5 prosenttia ja 27 edustajaa ja vuonna 2000 23 prosenttia ja 126 edustajaa parlamenttiin. Vuoden 2004 presidentinvaali Tudor sai 12 prosenttia äänistä ja jäi kolmanneksi.

Vuonna 2003 Tudor sanoutui irti juutalaisvastaisuudesta ja holokaustin kieltämisestä ja puolueen edustajat tekivät matkan Auschwitzin keskitysleirimuseoon Puolaan. Tudor pystytti myös patsaan surmatulle Jitzhak Rabinille Brașoviin. Juutalainen Nati Meir valittiin myös puolueen listalta edustajainhuoneeseen, mutta hän erosi ryhmästä huhtikuussa 2005 syytettyään Tudoria ja puoluetta edelleen antisemitismistä.

Maaliskuussa 2005 Tudor astui hetkeksi syrjään puolueen johdosta Corneliu Ciontun hyväksi tavoitteena siirtyminen kohti poliittista keskustaa ja liittyminen konservatiivien Euroopan kansanpuolueen ryhmään europarlamentissa. EPP kuitenkin hylkäsi puolueen jäsenyyden. Heinäkuussa 2005 Tudor julisti uuden johdon etäännyttäneen puolueen tavoitteistaan ja erotti uuden johdon ja palautti nimen Suur-Romania puolueeksi.

Romanian liityttyä 2007 Euroopan unioniin viisi puolueen jäsentä valittiin Euroopan parlamenttiin, jossa sen edustajat liittyivät uuteen Identiteetti, perinteet ja itsemääräämisoikeus -ryhmään, joka pian hajosi.

Puolue menetti kaikki parlamenttipaikkansa vuoden 2008 vaaleissa, jossa se sai 3,15 prosenttia äänistä.
Puolue sai vielä 3 paikkaa europarlamentissa vuoden 2009 vaaleissa.

## Lähteet

## Aiheesta muualla
* https://partidulromaniamare.com/
* Tricolorul
Orvokkikasvit

**Orvokkikasvit** on kasviheimo koppisiemenisissä. Heimoon kuuluu noin 800 lajia ja 21 sukua. Heimon tieteellinen nimi (Violaceae) tulee sanasta **viola**, joka tarkoittaa orvokkien sukua latinaksi.

Cronquistin luokittelussa orvokkikasvit kuuluivat omaan lahkoonsa (Violales). Nykyään orvokkikasvit kuitenkin kuuluvat Malpighiales-lahkoon.

Orvokkikasveihin kuuluu ruohovartisia kasveja, varpuja ja köynnöksiä. Yli 120 lajia kasvatetaan koristekasveina.

## Taksonomia
Orvokkikasveilla on 3 alaheimoa: *[[Fusispermoideae]]*, *[[Leonioideae]]* ja *[[Violoideae]]*

### Fusispermoideae
* *[[Fusispermum]]*

### Leonioideae
* ''Leonia''

### Violoideae
**Tribus ''Rinoreeae***


*'Tribus *Violeae*'''

## Lähteet

## Aiheesta muualla
* Laji.fi: Orvokkikasvit (Violaceae)
* Kassu – Kasvien suomenkieliset nimet: Orvokkikasvit (Violaceae)
* Den virtuella floran: Violväxter (Violaceae) 
* ITIS: Violaceae 
* Flora of China: Violaceae
Kawasaki Ki-61

**Kawasaki Ki-61 Hien** ( eli , Tyyppi 3 hävittäjä, liittoutuneiden koodinimi Tony) oli keisarillisen Japanin armeijan ilmavoimien hävittäjälentokone, joka suunniteltiin Nakajima Ki-43 Hayabusan korvaajaksi.

Kone oli jatkokehitelmä epäonnistuneesta Ki-60 -tyypistä. Joulukuussa 1941 ensilentonsa lentänyt "Hien" saatiin rintamakäyttöön elokuussa 1942. Kone muistutti paljon saksalaista Messerschmitt Bf 109 -hävittäjää. Koneen siivet oli suunnitellut saksalainen tohtori Richard Vogt ja ne olivat lähes samanlaiset kuin Bf 109:ssä. Koneen moottorina oli Kawasaki Ha-40 käännetty V-moottori, joka oli lisenssillä valmistettu Daimler-Benz DB 601A -moottori.

## Käyttö
Ki-61 oli Japanin parhaita hävittäjiä ja sitä käytettiin kaikkialla Tyynenmeren sotanäyttämöllä. Konetta käytettiin erityisesti amerikkalaisten pommittajien tuhoamiseen. Se oli ulkomuodoltaan ja ominaisuuksiltaan niin lähellä Bf 109:ää, että liittoutuneiden lentäjät raportoivat japanilaisten käyttävän saksalaishävittäjiä. Se oli riittävän nopea ja tulivoimainen ja kykeni saavuttamaan tarpeeksi suuren lakikorkeuden (11&nbsp;500&nbsp;m) torjuakseen korkealla lentäviä yhdysvaltalaisia pommikoneita.

## Tekniset tiedot

## Muuta
* Ki-61 oli ensimmäinen itsestään tiivistyvillä polttoainetankeilla, nestejäähdytteisellä rivimoottorilla ja panssarilevyillä varustettu japanilaishävittäjä. 
* Valmistusmäärä: 3&nbsp;028 kappaletta, joista 1&nbsp;274 oli pidennetyllä rungolla varustettuja ja tykeillä aseistettuja Ki-61 Kai -versioita ja 374 Kawasaki Ha.140 -moottorilla varustettuja Ki.61-II-versioita. Viimeksi mainitut sopivat paremmin suuriin korkeuksiin kuin Daimler-Benz-moottorit
* Konetta valmistettiin 1941 - 1945
* Konetyypistä kehitettiin edelleen Kawasaki Ki-100, jossa rivimoottori oli korvattu tehokkaammalla 1&nbsp;500&nbsp;hevosvoiman Mitsubishi Ha-112-II tähtimoottorilla.

## Lähteet
*  
* 

### Viitteet

## Aiheesta muualla

*http://www.aviastar.org/air/japan/kawasaki_ki-61.php
*http://www.militaryfactory.com/aircraft/detail.asp?aircraft_id=562
*http://www.angelfire.com/fm/compass/K61.htm
*http://www.vf31.com/aircraft/tony.html
*http://www.pilotfriend.com/photo_albums/timeline/ww2/Kawasaki%20Ki%2061%20Tony.htm
* Vectorsite: The Kawasaki Ki-61 Hien
* ww2warbirds Ki-61
World Series of Poker 1975

**[[World Series of Poker]] [[1975]]** oli historiansa kuudes. Kauden aikana järjestettiin viisi turnausta, mestaruusturnaus mukaan lukien. Kyseisen turnauksen voitti Brian "Sailor" Roberts, jolle voitto oli ensimmäinen.

## Turnaukset

## Mestaruusturnaus
### Finaali

## Lähteet

*http://pokerdb.thehendonmob.com/circuit.php?a=e&n=WSOP&s=1975
Gabriel Gotthard Sweidel

**Gabriel Gotthard Sweidel**, myös **Sveidel** tai **Sweidell** (1744 – 22. maaliskuuta 1813 Turku) oli suomalainen kirkkomaalari ja maalariammattikunnan vanhin. Hän toimi maalarimestarina Turussa.

Hänen puolisonsa oli Gustava Sweidel, o.s. Bergstock, jonka kanssa hänet vihittiin 18.5.1786. Heidän poikansa Joel Robert Sveidel vihittiin papiksi 1820.

Sweidelin teoksia on Ateneumin taidemuseossa. Korppoon kirkkoon valmistui  vuonna 1792 alttaritaulu ”Ehtoolisen asettaminen”, joka sijaitsee kirkon pohjoisseinällä. Lisäksi hän on maalannut alttaritaulun Kökarin kirkkoon 1803, Angelniemen kirkkoon 1811 ja Kokemäen kirkkoon.

## Lähteet
* 
* Kuvataiteilijamatrikkeli

## Kirjallisuutta
* Tarvainen, Ilkka: Ammattikuntamaalarina Turussa: Gabriel Gotthard Sweidel (1744–1813) ja hänen tuotantonsa. Lisensiaatintyö, Jyväskylän yliopisto, 1999.

## Aiheesta muualla
*Omakuva
Brockhaus Enzyklopädie

**Brockhaus Enzyklopädie** (lyhyemmin **Brockhaus**) on saksankielinen tietosanakirja, jota yleisesti pidetään monien muunkielisten tietosanakirjojen esikuvana. Sen ensimmäinen painos ilmestyi vuosina 1796–1808 nimellä *Conversations-Lexicon*. Vuonna 2005 julkaistu 21. painos käsittää noin 300&nbsp;000 hakusanaa ja on saatavissa sekä painetussa että digitaalisessa muodossa (30 nidettä, noin 24&nbsp;500 sivua).

Ensimmäisen painoksen toimittamisen aloitti Renatus Gotthelf Löbel ja saattoi loppuun Friedrich Arnold Brockhaus, jonka mukaan tietosanakirja on nimetty 15. painoksesta lähtien (*Der große Brockhaus*, 1928–1935). Kustantajana toimii nykyään *Bibliographisches Institut & F. A. Brockhaus AG*. Täydellisen Brockhausin rinnalla tarjolla on myös erilaisia suppeampia versioita painetussa ja digitaalisessa muodossa.

Brockhaus-tietosanakirjojen tavoitteena oli alusta lähtien tieteelliseen tutkimukseen perustuvan, ajankohtaisen tiedon esittäminen yleistajuisessa muodossa. Siten ne poikkesivat aiemmista tietosanakirjoista, jotka oli usein suunnattu lähinnä akateemiselle yleisölle. Brockhausin ratkaisu osoittautui suuntaa antavaksi ja sitä alettiin jäljitellä laajalti. Vuoden 1911 *[[Encyclopædia Britannica]]* luonnehtikin Brockhausia sanoin ”mikään hakuteos ei ole ollut hyödyllisempi tai menestyksekkäämpi tai useammin kopioitu, jäljitelty tai käännetty”.

## Lähteet
* Kustantajan Brockhaus-sivut. Viitattu 16.1.2007.
* Encyclopaedia Britannica Online, hakusana ”Brockhaus Enzyklopädie”. Viitattu 16.1.2007. 

### Viitteet
Brockhaus

**Brockhaus** on saksalainen sukunimi, joka on myös yritysnimi

* Brockhaus, saksalainen, muun muassa merkittävän saksalaisen kustannustalon suvun jäsenten sukunimi
* Brockhaus Enzyklopädie, saksalainen tietosanakirja
* Bibliographisches Institut & F. A. Brockhaus, kustannusyhtiö, siirtynyt Wissen Media Verlagin omistukseen
* SCM R. Brockhaus, aiemmin R. Brockhaus Verlag, uskonnollista kirjallisuutta julkaiseva saksalainen yritys 
* Brockhaus–Jefron, Pietarissa Venäjällä vuosina 1889–1930 toiminut kirjakustantamo
Luhtakuusio

**Luhtakuusio** (*Pedicularis palustris*) on kaksivuotinen ruohovartinen kasvi, joka kasvaa puoliloisena.

## Ulkonäkö ja koko
Luhtakuusio kasvaa 15–30 cm korkeaksi. Sen lehdet ovat liuskaiset, punaiseen vivahtavat tummanvihreät. Ylempi puolikas varresta on kukintoa; torvimaiset kukat ovat violetinpunaisia ja kasvavat vuorotellen pienten lehtien kanssa. 

## Levinneisyys
Luhtakuusiota tavataan Pohjois- ja Keski-Euroopassa ja Venäjällä suunnilleen Uralille asti. 

## Elinympäristö
Luhtakuusio kasvaa kosteilla niityillä ja rannoilla. 

## Lähteet

## Aiheesta muualla
* Pohjolan kasvien pauloissa: ''Pedicularis palustris'' subsp. ''palustris'' – luhtakuusio subsp. kesäluhtakuusio
* Pohjolan kasvien pauloissa: ''Pedicularis palustris'' subsp. ''opsiantha'' – luhtakuusio subsp. syysluhtakuusio
Abigail Breslin

**Abigail Kathleen Breslin** (s. 14. huhtikuuta 1996 New York) on yhdysvaltalainen näyttelijä.

Breslin oli vuoden 2007 Oscar-gaalassa ehdolla parhaan naissivuosan palkinnon saajaksi elokuvasta *[[Little Miss Sunshine]]*. Hän oli tuolloin kymmenen vuoden ja yhdeksän kuukauden ikäinen ja siten viidenneksi nuorin ehdolla ollut naisnäyttelijä.

Breslin näyttelee yhtä pääosaa vuonna 2015 alkaneessa kauhukomediasarjassa *[[Scream Queens]]*.

## Filmografia

## Lähteet

## Aiheesta muualla

*
Awad Hamad al-Bandar

**Awad Hamad al-Bandar** () (2. tammikuuta 1945 – 15. tammikuuta 2007) oli Irakin vallankumoustuomioistuimen päätuomari Saddam Husseinin valtakauden aikana. Hänet tuomittiin kuolemaan rikoksista ihmisyyttä vastaan Saddam Husseinin ja Saddamin velipuolen Barzan Ibrahim al-Tikritin tavoin vuonna 1982 tapahtuneesta al-Dujailin šiiakylän hävittämisestä ja 148 kyläläisen teloittamisesta. Kylään iskettiin sen jälkeen, kun Saddam oli joutunut siellä salamurhayrityksen kohteeksi. Awad Hamad al-Bandar toimi tuolloin vallankumoustuomioistuimen päätuomarina ja määräsi kyläläiset teloitettavaksi.

Awad Hamad al-Bandar oli määrä teloittaa Saddam Husseinin ja hänen velipuolensa kanssa samana päivänä 30. joulukuuta 2006, mutta teloitusta lykättiin hieman yli kaksi viikkoa, kunnes hänet ja Barzan Ibrahim al-Tikriti hirtettiin 15. tammikuuta 2007 ennen aamunkoittoa. Teloitukset pantiin toimeen Bagdadin koillisosassa Camp Al-Adalan tukikohdassa.

## Lähteet
*YLE: Kaksi Saddamin avustajaa hirtettiin Irakissa
*HS: Saddamin lähimiehet teloitettiin
Julianna Rose Mauriello

**Julianna Rose Mauriello** (s. 26. toukokuuta 1991 New York, Yhdysvallat) on yhdysvaltalainen näyttelijä, joka tunnetaan Stephanien roolista *[[Lazy Town]]* -televisiosarjassa. Stephanie on *Lazy Townissa* kahdeksanvuotias, urheileva tyttö, jolla on vaaleanpunaiset hiukset. Mauriello itse on syntynyt vuonna 1991, eli hän on huomattavasti hahmoaan vanhempi. Hänellä on ruskeat hiukset ja hän harrastaa monia tanssilajeja baletista jazziin. Hän on näyttellyt myös lyhytelokuvassa *[[A Fix]]*. Mauriellon isosisko Alex Mauriello on hänkin näyttelijä.

## Lähteet

## Aiheesta muualla
*
Hans Knauß

**Hans Knauß** (s. 9. helmikuuta 1971 Schladming, Itävalta) on itävaltalainen uransa lopettanut alppihiihtäjä.

Supersuurpujottelussa Knauß sijoittui hopealle Naganon olympialaisissa yhdessä sveitsin Didier Cuchen kanssa. Vuotta myöhemmin hän saavutti pronssia MM-kisoissa Vailissa samassa lajissa. St. Moritzin kisoissa 2003 hän tuli toiseksi suurpujottelussa heti Bode Millerin jälkeen.

Alppihiihdon maailmancupissa osakilpailuvoittoja kertyi seitsemän kappaletta. Vuoden 2004 lopulla Knauß kärysi dopingista ja sai 18 kuukauden kilpailukiellon. Hän valitti kilpailukiellostaan urheilun kansainväliseen vetoomustuomioistuimeen (CAS), joka kuitenkin piti kilpailukiellon voimassa. CASsin päätökseen jälkeen Knauß lopetti uransa.

## Maailmancupin osakilpailuvoitot

## Lähteet
* Hans Knaußin kotisivut
* 

### Viitteet
Steel-kitara

**Steel-kitara** on kitara, jota soitetaan vaakatasossa joko soittajan sylissä tai virettä muuttavin pedaalein varustetussa telineessä. Steel-kitaran runkoon on asennettu 1–4 otelautaa, jotka on viritetty lähes minkä vain sointujen mukaan. Pedal steel -kitarassa soittimen viritystä voi muunnella soiton aikana pedaalien, ja polvivipujen avulla. Steel-kitaraa näppäillään oikealla kädellä sormi-plektroilla, ja vasemmalla kädellä liu'utetaan kielillä teräksistä puikkoa.

## Pedal steel -kitara
Pedal steel -kitarassa on tavallisimmin kaksi kymmenkielistä kaulaa, joista toisessa soi avoimena E-duurisoinnun säveliä. Kahta pedaalia painamalla ääni nousee A-duuriksi. Toisessa kaulassa on pohjasävelenä F ja muilla kielillä C6-soinnun sävelet. Tässä kaulassa on useampia pedaaleja, joilla saa aikaan useampia sointuja kuin ensimmäisellä kaulalla. Kaulojen, kielten ja pedaalien määrä voi kuitenkin vaihdella, ja pedaalien lisäksi tai niiden sijasta soittimessa voi olla polvella käytettäviä vipuja. Pedal steel -kitaran kauloissa ei ole nauhoja vaan ainoastaan niitä markkeeraavat ohjausviivat; tämä on yksi tapa saada aikaan soittimen soinnille tyypillisiä glissandoja, liukumia sävelestä toiseen, joita voidaan tehdä myös pedaaleilla ja polvivivuilla.

## Historia
Steel-kitaran edeltäjiä olivat ukulele ja havaijinkitara. Soitin sähköistettiin 1930-luvulla. 1940-luvulla sitä muokattiin etenkin country-musiikissa käytettäväksi *pedal steel guitar*:iksi. Suomessa soittimen pioneerina tunnetaan Olli Haavisto.. Toinen huomattava suomalainen steel-kitaristi oli pitkään lajissaan ainoana toiminut Roy Rabb.

Kansainvälisesti merkittäviä *pedal steel* -kitaristeja ovat olleet muun muassa Buddy Emmons, Red Rhodes ja Led Zeppelin-kitaristi Jimmy Page.

## Lähteet

## Aiheesta muualla
John Arch

**John Arch** (s. 15. toukokuuta 1959 Colorado Springs) on yhdysvaltalainen laulaja, joka tunnetaan Fates Warning -yhtyeen perustajajäsenenä. John Archin ääntä voi kuulla yhtyeen kolmella ensimmäisellä albumilla. 

Awaken the Guardian -kiertueen jälkeen laulajan ja yhtyeen muiden jäsenten välit alkoivat viiletä pääasiassa ikäeron ja elämäntyylin takia, sillä Arch on huomattavasti vanhempi kuin yhtyeen muut jäsenet ja hänellä oli vakituinen työpaikka. Siitä huolimatta, että Arch oli kaikkien sanoituksien kirjoittaja ja osallistui myös musiikin säveltämiseen eikä ollut koskaan ollut poissa yhtyeen harjoituksista, muut pelkäsivät Archin jättävän yhtyeen, jos se lähtisi kiertueelle Eurooppaan. Kokouksessa, jossa Arch itse ei ollut mukana, yhtye päätti, että hänen oli valittava bändin ja työn välillä. Arch ei suostunut uskomaan, vaan kieltäytyi valitsemasta. Samana päivänä yhtyeen kitaristi Jim Matheos soitti hänelle ja kertoi yhtyeen päättäneen etsiä uuden laulajan. 

Muutaman vuoden päästä Dream Theater etsi uutta laulajaa. Muutaman kokeilun jälkeen Arch valittiin, mutta hän päättikin vetäytyä musiikkialalta ja keskittyä perhe-elämään. Mies tunsi kuitenkin sisällään vielä inspiraatiota eikä sulkenut kokonaan pois mahdollisuutta palata musiikin pariin. Vasta 17 vuotta myöhemmin Arch päätti tehdä sooloprojektin. Mukaan ilmoittautuivat vanhat ystävät, Dream Theaterin rumpali Mike Portnoy, Fates Warningin kitaristi Jim Matheos ja basisti Joe Vera. Matheos soitti myös pianoa. Tuloksena oli kahden kappaleen EP-levy *[[A Twist of Fate]]*, jota julkaistiin vuonna 2003. Materiaalin kokonaispituus on hieman yli puoli tuntia. John Archin musiikin ystävät ympäri maailma olivat odottaneet 17 vuotta, ja odotus palkittiin hyvin. 

19. tammikuuta 2011 Fates Warning kotisivujen kautta julkaistiin tieto, että John Arch ja Jim Matheos ovat studiossa ja työstävät täysimittaista studioalbumia. Mukana ovat myös kaikki muut Fates Warning yhtyeen jäsenet, vokalisti Ray Alder lukuun ottamatta. Tiedotteessa myös kerrottiin kollektiivin toimivan Arch / Matheos nimisenä bändinä ja levyä julkaistaan alkukesän paikkeilla Metal Blade levy-yhtiö kautta. Tämä uutinen sai heti todella lämpimän vastaanoton fanien keskuudessa, sillä tämä tuli kaikille yllätyksenä. Jo tässä vaiheessa uuden yhtyeen toivotetaan lähtevän kiertueelle.
World Series of Poker 1976

**[[World Series of Poker]] [[1976]]** oli historiansa seitsemäs. Kauden aikana järjestettiin kahdeksan turnausta, mestaruusturnaus mukaan lukien. Mestaruusturnauksen voitti Doyle Brunson, jolle turnauksen voitto oli ensimmäinen.

## Turnaukset

## Mestaruusturnaus
### Finaali

## Lähteet
*http://pokerdb.thehendonmob.com/circuit.php?a=e&n=WSOP&s=1976
Ivan Milat

**Ivan Robert Marko Milat** (27. joulukuuta 1944 – 27. lokakuuta 2019) oli sarjamurhaaja, jonka uhreiksi joutui useita retkeilijöitä Australian Uudessa Etelä-Walesissa.

## Murhat
Sarjamurhatapaus tuli julkiseen tietoon 20. syyskuuta 1992, kun metsästä löytyi kahden  surmatun ruumiit. Ensimmäisen löysivät sattumalta Ken Seily ja Keith Caldwell 20. syyskuuta. Seuraavana päivänä poliisikonstaapelit Roger Gough ja Suzanne Roberts löysivät kolmenkymmenen metrin päässä ensimmäisestä ruumiista myös toisen. Poliisi tiedotti, että vainajat olivat brittituristit Caroline Clarke ja Joanne Walters. Kumpaakin oli puukotettu ja Clarkea lisäksi ammuttu. 

Lokakuussa 1993 löytyivät kuolleina vuodesta 1989 kadoksissa olleet 19-vuotiaat James Gibson ja Deborah Everist. Heidät oli puukotettu kuoliaiksi.

20-vuotias müncheniläinen Simone Schmidl löydettiin surmattuna 1. marraskuuta 1993. Hän oli kadonnut 20. tammikuuta 1991. Läheltä häntä löytyivät 3. marraskuuta saksalaisten Anja Susanne Habschiedin (20) ja Gabor Kurt Neugebauerin (21) ruumiit. Kuten muitakin uhreja, heitä oli puukotettu ja/tai ammuttu ja käytetty seksuaalisesti hyväksi.

## Oikeudenkäynti ja tuomio
Läpimurto murhatutkimuksissa saavutettiin vuonna 1994. Todistajiksi tuotu 20-vuotias retkeilijänainen sekä brittituristi Paul Onions. Sarjamurhaaja oli tarjonnut kummallekin kyytiä vuonna 1990. Milat yritti epäonnistuneesti murhata liftarit. Onions tunnisti kuljettajan myöhemmin poliisin valokuvista. Maaliskuussa 1996 alkanut oikeudenkäynti johti Milatin tuomitsemiseen elinkautiseen vankeusrangaistukseen seitsemästä murhasta. 

Vaikka Milat on todistetusti tappanut vain seitsemän ihmistä, mm. hänen veljensä Boris arvioi haastattelussa toukokuussa 2005, että Milatilla olisi ollut kaikkiaan noin 20 uhria. Veli myös totesi, että "kaikkialla, missä Ivan on työskennellyt, ihmisiä on kadonnut". Tällä hetkellä Australiassa on kymmenen selvittämätöntä murhatapausta, joista poliisi epäilee Milatia.

Milat kuoli 74-vuotiaana vankilassa ruokatorven ja vatsan syöpään.

## Lähteet
Aleksei Morozov

**Aleksei Aleksejevitš Morozov** (, s. 16. helmikuuta 1977 Moskova, Venäjän SFNT, Neuvostoliitto) on venäläinen uransa päättänyt jääkiekkoilija, pelipaikaltaan oikea laitahyökkääjä. Morozov on edustanut kaudesta 2013–2014 KHL-seura TsSKA Moskovaa. Aiemmin hän on pelannut Krylja Sovetovissa Venäjän superliigassa, Pittsburgh Penguinsissa NHL:ssä sekä Ak Bars Kazanissa Venäjän superliigassa ja KHL:ssä.

Morozov joukkueineen voitti Euroopan seurajoukkueiden mestaruusturnauksen vuonna 2007 ja hänet valittiin turnauksen parhaaksi pelaajaksi kolmessa ottelussa keräämillään tehopisteillä 2 + 8 = 10. Morozov on ollut voittamassa myös KHL-liigan ensimmäistä mestaruutta vuonna 2009 Kazanin joukkueessa ja oli pudotuspelien pistepörssin voittaja. Hän oli voittamassa KHL:n mestaruutta Kazanissa myös kaudella 2009–2010.

Morozov on voittanut kaksi jääkiekon maailmanmestaruutta Venäjän maajoukkueessa vuosina 2008 ja 2009. Hänellä on lisäksi olympiahopeaa vuoden 1998 talviolympialaisista, sekä pronssia vuoden 2007 maailmanmestaruuskilpailuista. Hän voitti vuoden 2007 maailmanmestaruuskilpailujen maalipörssin ja valittiin turnauksen parhaaksi hyökkääjäksi. Peliuransa jälkeen hän on toiminut KHL:n puheenjohtajana.

## Tilastot

## Lähteet
* 
* 
*
Wieliczkan suolakaivos

**Wieliczkan suolakaivos** on Unescon maailmanperintöluetteloon kuuluva puolalainen suolakaivos 15 kilometrin päässä Krakovasta. Kaivos on yksi maailman vanhimmista, ja se tuotti suolaa yhtäjaksoisesti 700 vuotta 1300-luvulta aina vuoteen 2007 asti.

Kaupallinen kaivostoiminta päättyi Wieliczkassa vuonna 1996 tulvaongelmien ja suolan alhaisen hinnan vuoksi, mutta suolaa louhittiin viime vuosiin asti matkamuistoksi.

Unesco listasi Wieliczkan kaivoksen maailmanperintökohteeksi vuonna 1978. Kohteen erikoisuuksia ovat suolasta rakennetut kappelit taidokkaine suolasta veistettyine koristeineen, patsaineen ja kruunuineen. Kaivoksessa käy vuosittain 1,2 miljoonaa vierailijaa.

## Lähteet

## Aiheesta muualla

* The Salt of the Earth  
* Maanalainen suolamaailma. Käynti Wieliczkan suolakaivoksissa, Suomen Kuvalehti, 14.02.1925, nro 7, s. 10, Kansalliskirjaston digitaaliset aineistot
* https://muzeum.wieliczka.pl/en
Kanaali

**Kanaali** voi tarkoittaa ainakin seuraavia:

* kanaali eräiden merialueita yhdistävien salmien nimissä:
**Englannin kanaali, usein myös lyhyemmin pelkkä Kanaali, Ison-Britannian ja Ranskan välillä
**Mosambikin kanaali Kaakkois-Afrikan ja Madagaskarin välillä
**Pyhän Yrjön kanaali Irlannin ja Walesin välillä
* Bristolin kanaali, lahti eteläisen Walesin ja lounaisen Englannin välillä.
* Rauman Kanali
*vanhentuneessa merkityksessä: kanava eli keinotekoinen vesiväylä
Tippi Hedren

**Nathalie Kay ”Tippi” Hedren** (s. 19. tammikuuta 1930 New Ulm, Minnesota, Yhdysvallat) on yhdysvaltalainen näyttelijä, jonka tunnetuin roolityö on Melanie Danielsin rooli Alfred Hitchcockin ohjaamassa elokuvassa ''Linnut'' (1963). Hedren on näytellyt jo kuuden vuosikymmenen ajan, ja hän on toiminut aktiivisesti eläinten etujen ja turvan puolesta muun muassa perustamalla Los Angelesiin vuonna 1983 eläinten suojelualueen nimeltä Shambala Preserve. Hän hoitaa muun muassa Michael Jacksonin lemmikkitiikereitä.

## Ura

Hedren työskenteli 1950–1960-luvuilla mallina muun muassa mainoksissa, ja elokuvaohjaaja Alfred Hitchcock löysi hänet etsiessään Grace Kellyn kaltaista näyttelijätärtä. Hitchcock teki Hedrenin kanssa henkilökohtaisesti monivuotisen sopimuksen ja painosti sekä valmensi tätä poikkeuksellisen intensiivisesti, määräten jopa pukeutumistyylin. Hitchcock myös ilmoitti, että näyttelijättären lempinimi olisi kirjoitettava puolilainausmerkkeihin: ’Tippi’.

Ensimmäisestä roolisuorituksestaan elokuvassa *Linnut* (1963) Hedren sai uuden tulokkaan Golden Globe -palkinnon. Elokuvakriitikot eivät kuitenkaan vielä vakuuttuneet vaan kritisoivat häntä muun muassa liiallisesta passiivisuudesta. Vuonna 1964 julkaistiin seuraava Hitchcockin ja Hedrenin yhteinen elokuva, ''Marnie – vaarallisella tiellä''. Tällä kertaa Hedreniä syytettiin jopa yli-ilmeikkäästä näyttelystä. Elokuvakriitikoiden arvostuksen hän saikin puolelleen monien mielestä vasta vuosia myöhemmin.

Hedrenin ja Hitchcockin suhteesta kerrotaan HBO:n televisioelokuvassa *[[The Girl]]*.

## Yksityiselämä

Hedrenin äiti oli etniseltä taustaltaan saksalais-norjalainen ja isä ruotsalainen. Lempinimen ”Tippi” hän sai isältään. Hedren on ollut naimisissa neljästi, ja hänellä on yksi tytär Melanie Griffith, joka on myös näyttelijä. Hedren ja Griffith ovat näytelleet yhdessä kaikkiaan kuudessa elokuvassa. Hedren on näyttelijä Dakota Johnsonin isoäiti.

## Valikoitu filmografia

### Elokuvat

* *[[Linnut (elokuva)|Linnut]]* (1963)
* *[[Marnie – vaarallisella tiellä]]* (1964)
* *[[Hongkongin kreivitär]]* (1967)
* *[[The Harrad Experiment]]* (1973)
* *[[Roar (vuoden 1981 elokuva)|Roar]]* (1981)
* *[[Kohtalokas vuokralainen]]* – Pacific Heights (1990)
* *[[Linnut II]]* – The Birds II: Land’s End (1994)
* *[[Kansalainen Ruth]]* – Citizen Ruth (1996)
* *[[I Heart Huckabees]]* (2004)
* *[[Carol Channing: Larger Than Life]]* (2012)

### Televisiosarjat

* *[[The 4400]]* (2006)
* *[[Fashion House]]* (2006)

## Lähteet
Reason to Live

**Reason to Live** on Kiss-yhtyeen kappale albumilta Crazy Nights *([[1987]])*. Julkaistiin singlenä vuonna 1987, laulu osoittautui pieneksi hitiksi päästen brittilistoilla Top-40 joukkoon. Singlen b-raitana oli Gene Simmonsin laulama kappale ”Thief in the Night”.

”Reason to Liven” kirjoitti laulaja/kitaristi Paul Stanley ammattilaislaulutekijä Desmond Childin kanssa. Laulu on tyypillinen heviballadi. Musiikkivideo tehtiin edistämään singlen myyntiä. Video sai pyöritystä suhteellisen hyvin MTV:llä ja sen ohjasi ja Marty Callner.

## Kappaleet
# Reason to Live (säv. Desmond Child, san. ja sov. Paul Stanley)
# Thief in the Night (säv. Mitch Weissman, san. ja sov. Gene Simmons)

## Kokoonpano
* Paul Stanley – rytmikitara, laulu
* Gene Simmons – bassokitara, laulu
* Bruce Kulick – soolokitara
* Eric Singer – rummut
Kyläkarhiainen

**Kyläkarhiainen** (*Carduus crispus*) on Euroopassa ja Aasiassa laajalle levinnyt ohdaketta muistuttava asterikasvi.

## Ulkonäkö ja koko

Kyläkarhiainen kasvaa 50–180 cm korkeaksi. Varsi on harmahtava, tiheään seittikarvainen ja siinä on piikkisiä siipipalteita. Piikit ovat hennohkoja ja enintään 2,5 millimetrin pituisia. Lehdet ovat pariliuskaiset, päältä tummanvihreät, alta vaaleanharmaan karvan peitossa. Kukkamykeröt ovat nuppuina piikkipintaisia palloja, tiheitä ja pystyjä. Kukan auettua esiin tulevat purppuranpunaiset teriöt.

## Levinneisyys
Kyläkarhiaista tavataan lähes koko Euroopassa Ranskasta itään Keski-Aasiaan ja satunnaisesti aina Japaniin saakka. Lajia tavataan tulokaslajina myös Pohjois-Amerikassa. Suomessa kyläkarhiaista tavataan lähes koko maasta aivan pohjoisinta Lappia lukuun ottamatta, mutta lajin esiintyminen on laikuttaista. Yleisin se on Etelä-Suomessa ja toisaalta Pohjois-Pohjanmaalta Oulun korkeudelta Keski-Lappiin ulottuvalla vyöhykkeellä. Suomessa kyläkarhiainen on muinaistulokas.

## Elinympäristö
Kyläkarhiainen kasvaa pihoilla, joutomailla, linnoitus- ja kasarmialueilla, pelloilla, pientareilla ja tienvarsilla.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.

### Viitteet

## Aiheesta muualla
*Pinkka, Lajintuntemuksen oppimisympäristö: Kyläkarhiainen (''Carduus crispus'')
*LuontoPortti: Kyläkarhiainen (''Carduus crispus'')
*Pohjolan kasvien pauloissa: ''Carduus crispus'' – kyläkarhiainen
*ITIS: ''Carduus crispus'' 
*United States Department of Agriculture (USDA): ''Carduus crispus'' 
*Flora of China: ''Carduus crispus''
Gordon Dobson

**Gordon Miller Bourne Dobson** (25. helmikuuta 1889 – 11. maaliskuuta 1976) oli brittiläinen fyysikko ja meteorologi. Hänet tunnetaan etenkin otsoniin liittyvistä tutkimuksistaan. Dobsonin mukaan on nimetty Dobsonin yksikkö, jolla mitataan otsonin kokonaismäärää ilmakehässä.

Dobson havaitsi, että tropopaussin yläpuolisen ilmakehän lämpötilaprofiili ei ole vakio, kuten aikaisemmin oli uskottu. Itse asiassa stratosfäärissä lämpötila nousee voimakkaasti ylöspäin mentäessä tietyllä korkeudella. Dobson esitti tämän johtuvan siitä, että otsoni absorboi ultraviolettisäteilyä voimakkaasti alueella, joka nykyään tunnetaan otsonikerroksena.

Dobson kehitti myös ensimmäisen otsonin määrän mittaamiseen käytetyn laitteen, Dobsonin spektrofotometrin.

## Lähteet
*Dobsonin elämäkerta, luettu 16.1.2007. 

### Viitteet
Ville Pusa

**Ville Kim Karell Pusa** (s. 19. syyskuuta 1971 Mölndal, Ruotsi) on suomalainen muusikko.

## Ura
Pusa nousi suuren yleisön tietoisuuteen Ruotsalaisen teatterin *[[Hype (musikaali)|Hype]]*-­musikaalin ansiosta vuosina 1994–1995. Viime vuosina Pusa on laulanut ja näytellyt muun muassa musikaaleissa *[[Hair]]* ja *[[Saturday Night Fever – lauantai-illan huumaa]]*. Pusa on tunnettu myös musikaalista *Hääkeikka* (Samppalinnan kesäteatteri, Turku 2008), jossa hän näytteli päähenkilö Robin Harmaa.

Vuonna 1995 Pusa alkoi työskennellä Ville Pusa & Wishing Well -yhtyeessä, ja samana vuonna he saivat valmiiksi demo-CD:n, jonka sisältämä kappale ”Marie” pääsi radiosoittoon. Pari vuotta myöhemmin julkaistu toinen demo toi Pusalle levytyssopimuksen. Hänen ensimmäinen oma albuminsa *Elva steg* julkaistiin vuonna 1998. Levyltä julkaistu single ”Du” oli ensimmäisiä suomalaisia MTV Nordic -listan ykköseksi sijoittuneita kappaleita.

Ville Pusa on myös tunnettu sanoittaja ja säveltäjä. Hänen sanoittamansa on myös *[[Idols]]ista* tuttu kappale ”Tuulet puhaltaa”. Hän on tehnyt myös yhteistyötä esimerkiksi Tiktakin ja Irinan kanssa. Vuonna 2000 Pusan säveltämä ja sanoittama kappale ”Taivas aukeaa” oli ehdokkaana Suomen euroviisukarsintojen semifinaalissa; kappaleen esitti Heidi Kyrö. Jore Marjaranta on tehnyt Pusan kappaleesta ”Ingen vinner” suomenkielisen version nimellä ”Haaveet kaatuu”. Hän on kirjoittanut lauluja muun muassa Elize Rydille, Irinalle, Hanna Pakariselle, Laura Voutilaiselle, Heidi Kyrölle, Neljänsuoralle ja Antti Railiolle.

Sanoitus- ja sävellystyönsä lisäksi Pusa on toiminut *[[The Voice of Finland|Voice of Finlandin]]* kilpailijoiden esiintymisvalmentajana. Lisäksi hän valmentaa esiintyjiä, bisnesihmisiä ja muun muassa alppihiihtäjä Samu Torstia.

Pusa palkittiin Emma-patsaalla vuoden 1998 miessolistitulokkaana.

Ville julkaisi pari suomenkielistä kappaletta "Kiinteä maa" ja "Elohopeaa" 2020-luvun alkupuolella.

## Yksityiselämä
Ville Pusa oli avoliitossa tanssija Jenni Toivosen kanssa. He tapasivat vuonna 2002 *[[Grease (musikaali)|Grease]]*-musikaalin yhteydessä. Parin ainoa lapsi syntyi vuonna 2007. Toivonen menehtyi 26-vuotiaana 27. elokuuta 2008 mahasyöpään. 18. joulukuuta 2010 Pusa avioitui Riikka Pietilän kanssa Rovaniemellä.

## Diskografia
### Albumit
* 
* 
* 
* 

## Lähteet

## Aiheesta muualla
* 
*
VfB Stuttgart

**VfB Stuttgart** (virallinen nimi *Verein für Bewegungsspiele Stuttgart 1893 e.V.*) on saksalainen urheiluseura Stuttgartista. Se on 43&nbsp;000 jäsenellään Baden-Württembergin osavaltion suurin ja koko Saksan viidenneksi suurin urheiluseura. VfB Stuttgartin tunnetuin laji on selvästi jalkapallo. Joukkue oli Bundesliigan perustajajäseniä vuonna 1963. Jalkapallon lisäksi seuran ohjelmaan kuuluvat nyrkkipallo, yleisurheilu, maahockey ja käsipallo. VfB Stuttgartin jalkapallojoukkue pelaa kotiottelunsa MHPArenalla.

VfB Stuttgart on voittanut Saksan mestaruuden viidesti: kaksi kertaa ennen Bundesliigan perustamista ja kolmesti sen jälkeen. Lisäksi joukkueella on neljä Saksan cupin voittoa. Euroopan kentillä Intertoto Cupin voitto vuosilta 2000 ja 2002 sekä finaalipaikat UEFA Cupissa vuodelta 1989 (hävisi SSC Napolille) ja Cup-voittajien Cupissa 1998 (hävisi Chelsealle).

VfB Stuttgart putosi 2. Bundesliigaan kaudeksi 2016–2017 sijoituttuaan edellisellä kaudella 17:nneksi Bundesliigassa mutta voitti 2. Bundesliigan ja palasi kaudeksi 2017–2018 pääsarjaan, josta se keväällä 2019 putosi jälleen toiselle sarjatasolle.

Stuttgart sijoittuu vuosien 2020–2025 eurooppalaisten seurojen keskinäisessä UEFA:n seurapisterankingissa sijalle 103.

## Joukkue
*Päivitetty 21. syyskuuta 2025.*

## Saavutukset
***[[Saksan Bundesliiga (jalkapallo)|Bundesliiga]] (5):** 1950, 1952, 1984, 1992, 2007
***[[Saksan cup]] (4):** 1954, 1958, 1997, 2025
***[[Saksan supercup]] (1):** 1992
***Saksan amatöörimestaruudet (2):** 1963, 1980
***Etelä-Saksan mestaruudet (3):** 1946, 1952, 1954
***Württembergin Gaumestaruudet (4):** 1935, 1937, 1938, 1943
***Saksan 2.Bundesliigan mestaruus (2):** 1977 (etelä), 2017

## Entisiä päävalmentajia
* 12/2019–10/2022  Pellegrino Matarazzo
* 6–12/2019  Tim Walter
* 4–6/2019  Nico Willig
* 10/2018–4/2019  Markus Weinzierl
* 1/2018–10/2018  Tayfun Korkut
* 9/2016–1/2018  Hannes Wolf
* 2016–9/2016  Jos Luhukay
* 11/2015–2016  Jürgen Kramny
* 6–11/2015  Alexander Zorniger
* 11/2014–6/2015  Huub Stevens
* 6–11/2014  Armin Veh
* 3/2014–6/2014  Huub Stevens
* 8/2013–3/2014  Thomas Schneider
* 12/2010–8/2013  Bruno Labbadia
* 10/2010–12/2010  Jens Keller
* 12/2009–10/2010  Christian Gross
* 11/2008–12/2009  Markus Babbel
* 2/2006–11/2008  Armin Veh
* 6/2005–2/2006  Giovanni Trapattoni
* 7/2004–6/2005  Matthias Sammer
* 2/2001–6/2004  Felix Magath
* 5/1999–2/2001  Ralf Rangnick
* 1/1999–5/1999  Rainer Adrion
* 7/1998–12/1998  Winfried Schäfer
* 8/1996v6/1998  Joachim Löw
* 7/1995v8/1996  Rolf Fringer
* 12/1993–4/1995  Jürgen Röber
* 11/1990v12/1993  Christoph Daum
* 7/1987–3/1990  Arie Haan
* 7/1985–3/1986  Otto Barić

## Lähteet

## Aiheesta muualla

*Seuran kotisivut
One Cold Winter’s Night

**One Cold Winter’s Night** on yhdysvaltalaisen power metal -yhtye Kamelotin toinen livealbumi, joka julkaistiin 14. Marraskuuta 2006 SPV-levymerkillä Steamhammer Saksassa.  Se on yhtyeen toinen livealbumi ja ensimmäinen live-DVD. Se on Oliver Palotain ensimmäinen esiintyminen koskettimissa. Albumilla vieraili Simone Simons, kun taas DVD-setin toinen levy sisälsi useita haastatteluja ja videoita.  

CD-julkaisu sisälsi äänitteen Oslossa, Norjassa 11. helmikuuta 2006 pidetystä keikasta. 

## DVD-kappaleluettelo

### Ensimmäinen levy - Konsertti

# "Intro: Un Assasinio Molto Silenzioso"
# "The Black halo"
# "Soul Society"
# "The Edge of Paradise"
# "Center of The Universe"
# "Nights of Arabia"
# "Abandoned"
# "Forever"
# "Keyboard solo"
# "The Haunting (Somewhere in Time)"
# "Moonlight"
# "When The Lights Are Down "
# "Elizabeth (osat I, II ja III)"
# "March of Mephisto"
# "Karma"
# "Drum solo"
# "Farewell"
# "Curtain Call/outro"

### Levy 2 - Ekstrat
**The journey within:**

* HaloVision Khanin kanssa
* Thomas Youngbloodin haastattelu
* Casey Grillo rummuissa
* Casey Grillon Haastattelu
* Oliver Palotain Haastattelu
* Simone Simonsin Haastattelu

**Videot:**

* "The Haunting"
* "March of Mephisto"
* "March of Mephisto" (sensuroimaton)
* "Serenade"
* "The Hauntingin" tekeminen
* "March of Mephisto" – Live at Sweden Rock 2006

**Sekalainen:**

* Kuvagalleria, jossa on kaksi diaesitystä konserttikuvista ja yhtyeen yksityisiä valokuvia
* Bändin jäsenten elämäkerrat ja viisi parasta
* Diskografia

## Kappaleet (CD)

### Levy 1

# "Intro: Un Assasinio Molto Silenzioso" - 0:56
# "The Black Halo" – 3:39
# "Soul Society" – 4:35
# "The Edge of Paradise" – 4:44
# "Center of The Universe " – 6:02
# "Nights of Arabia" – 6:26
# "Abandoned" – 4:10
# "Forever" – 7:55
# "Keyboard solo" – 1:45
# "The Haunting (Somewhere In Time)" - 4:33
# "Moonlight" – 5:10

### levy 2

# "When The Lights Are Down" – 4:29
# "Elizabeth (osat I, II ja III)" - 13:01
# "March of Mephisto" – 5:06
# "Karma" – 5:41
# "Drum Solo" – 2:50
# "farewell" – 5:22
# "Outro" – 4:10
# "Epilogue" – 2:40 (japanilainen bonuskappale)

## Arvostelut

## listasijoitukset

## Kokoonpano

### Kamelot
* Roy Khan – laulu
* Thomas Youngblood – kitara
* Glenn Barry – bassokitara
* Casey Grillo – rummut
* Oliver Palotai – kosketinsoitin

### Vierailevat muusikot

* Simone Simons – Marguerite kappaleessa The Haunting
* Mari Youngblood - Helena kappaleissa "Center of the Universe", "Abandoned" ja Elizabeth Bathory kappaleessa "Elizabeth PT I, II & III"
* Elisabeth Kjærnes – " Nights of Arabia" ja " march of Mephisto"
* Snowy Shaw –  Mephisto kappaleessa "March of Mephisto"
* Halo-kuoro: Karianne Kjærnes, Marianne Follestad ja Christian Kjærnes
* Shagrath - Mephiston ääni kappaleessa "March of Mephisto"
* Liv Nina Mosveen - Lisälaulu kappaleessa "Elizabeth" 
* Cinzia Risso - Laulu kappaleessa "Un Assasinio Molto Silenzioso"

## Lähteet

## Aiheesta muualla
* 
*
Bathocyroe fosteri

***Bathocyroe fosteri*** on kaikissa valtamerissä tavattava kampamaneetteihin (Ctenophora) kuuluva planktoneläinlaji. Se elää valtamerten keskisyvyyksissä ja on hyvin runsaslukuinen Atlantin keskiselänteen lähellä. *Bathocyroe fosteri* on noin 5 senttimetriä pitkä ja se pystyy bioluminoimaan.

## Lähteet
Sadamichi Hirasawa

**Sadamichi Hirasawa** (; 18. helmikuuta 1892 – 10. toukokuuta 1987) oli japanilainen pankkiryöstäjä ja joukkomurhaaja.

Mies saapui pankkiin 26. tammikuuta 1948 väittäen olevansa terveysviranomainen Jiro Yamaguchi, jonka oli määrä rokottaa pankin henkilökunta punatautia vastaan. Rokottamisen sijaan hän kuitenkin antoi ihmisille syanidia sillä seurauksella, että useimmat uhreista menehtyivät. Tällöin ryöstäjä otti kaikki löytämänsä rahat, yhteensä 160&nbsp;000 jeniä. 

Hirasawa pidätettiin teosta epäiltynä saman vuoden elokuussa. Hirasawa tuomittiin kuolemaan, eikä edes Japanin korkein oikeus nähnyt syytä purkaa päätöstä. Hirasawa oli aiemmin myöntänyt teon, mutta perui tunnustuksensa.

Vankeudessa istuessaan Hirasawa ryhtyi maalaamaan taidetta ja kirjoitti lisäksi omaelämäkertansa. Hän kuoli vankilan sairaalassa 95-vuotiaana.

Hirasawan tuomitsemiseen käytetty todistusaineisto on kyseenalaistettu. Yksikään oikeusministeri ei hyväksynyt hänen teloitustaan, mikä olisi ollut teloituksen edellytys.

## Lähteet
Penaatit

**Penaatit** olivat alkujaan muinaisten roomalaisten varastotilojen suojelushenkiä, myöhemmin yleisemmin kotijumalia. Heitä palvottiin innokkaasti Roomassa antamalla uhrilahjoja heitä esittäville kuville ennen ruokailua.

Penaatit olivat kotijumalina roomalaisen uskonnon erikoisuus. Yhdessä muiden jumalien kanssa niiden uskottiin suojelevan taloa ja sen asujaimistoa. Penaatit olivat vastuussa tulisijasta ja varastohuoneesta – ne vahtivat, ettei hiillos päässyt sammumaan eivätkä rotat tunkeutumaan maustevarastoon. Nämä kotihenget myös innoittivat ruoanlaittajaa valmistamaan maukkaampia aterioita. 

Penaattien latinankielinen nimi *Di Penates* on johdettu sanasta *penus*, ’varastohuone’; tämä osoittaa nimenomaan varastojen olleen pienjumalten alkuperäistä työmaata. Penaattien uskottiin olevan kuolleiden esi-isien henkiä, joten ne perheen muuttaessa siirtyivät tämän mukana uuteen asuintaloon. Penaattien sukupuolesta tai olemuksesta ei ollut yksimielistä käsitystä saatikka varmuutta, mutta niiden kerrottiin liikkuvan aina pareissa tai kolmittain ja jakavan työnsä. Tulisija oli penaattien alttari.

Muinaisessa Rooman kaupungissa oli penaateille omistettu oma pyhättö (*aedes*) Velia-vuorella.

## Lähteet
Prothin alkuluku

Lukuteoriassa **Prothin luku** on muotoa k\cdot 2^n+1 oleva alkuluku, missä k on pariton, n positiivinen kokonaisluku ja 2^n>k. Fermat'n lukujen tekijät ovat Prothin lukuja mikäli k on pariton ja k. 

Prothin alkuluvut toteuttavat **[[Prothin teoreema|Prothin lauseen]]**, jonka mukaan annettu luku muotoa N=k\cdot 2^n+1, missä k on pariton, n positiivinen kokonaisluku ja 2^n>k on alkuluku jos ja vain jos on olemassa kokonaisluku a, jolle a^{\frac{N-1}{2}}\equiv -1\pmod N. Tämä lause tarjoaa nopean tavan testata lukuja Prothin alkuluvuiksi.

## Esimerkkejä

* Jos *p* = 3, 21 + 1 = 3 on jaollinen luvulla 3, joten 3 on alkuluku.
* Jos *p* = 5, 32 + 1 = 10 on jaollinen luvulla 5, joten 5 on alkuluku.
* Jos *p* = 13, 56 + 1 = 15626  on jaollinen luvulla 13, joten 13 on alkuluku.
* Jos *p* = 9 (joka ei ole alkuluku), ei ole olemassa sellaista lukua *a*, niin että *a*4 + 1 on jaollinen luvulla 9.

Muutama ensimmäinen Prothin alkuluku :
:3, 5, 13, 17, 41, 97, 113, 193, 241, 257, 353, 449, 577, 641, 673, 769, 929, 1153

Suurin tunnettu Prothin alkuluku on Seventeen or Bust -projektin löytämä 19249 · 213018586 + 1. Siinä on 3918990 numeroa ja se on suurin tunnettu alkuluku joka ei ole Mersennen alkuluku.

## Lähteet
Kiba Inuzuka

**Kiba Inuzuka** () on kuvitteellinen henkilö anime- ja mangasarja Narutossa.

Kiba on kovaääninen ja hurjapäinen chūnin, joka kuuluu Kurenai Yuhin johtamaan Ryhmä 8:aan. Hän on kotoisin Konohan Inuzuka-perheestä, joka tunnetaan ninjakoirien käytöstä taisteluissa. Kiba taisteleekin yhdessä koiransa Akamarun kanssa ja voi kommunikoida tämän kanssa paljon tavanomaista yksityiskohtaisemmin. Kaksikko kykenee myös suorittamaan useita jutsuja yhdessä, kuten *Jūjin Bunshin* ("Peto-ihmiskloonaus"), jossa Akamaru muuttuu Kiban näköiseksi.

## Kiban elämäkerta
### Chuunin-koe
Chuunin-kokeiden ensimmäisessä vaiheessa Akamaru istui Kiban pään päällä tarkkaillen muiden koepapereita kertoen sitten haukkumalla Kiballe oikeat vastaukset kysymyksiin.

Kokeen kolmannen vaiheen karsinnoissa Kiba joutui taistelemaan Naruto Uzumakia vastaan uskoen voittavansa Naruton helposti. Vaikka Kiba olikin taistelussa paremmassa asemassa, Naruto onnistui voittamaan hänet näppärällä strategiallaan ja hyvällä onnella.
Kun Kiba oli hyökkäämässä Naruton kimppuun takaapäin niin juuri silloin Naruto pieraisi,ja koska Kiballa on herkkä nenä niin hän peitti kasvonsa hajun estämiseksi ja Naruto sai etulyönti aseman.

Kun Kibaa kannettiin lääkintään, Hinata saapui tarjoamaan hänelle parantavaa lääkettä, jota oli antanut myös Narutolle. Huolissaan Hinatasta, Kiba kehotti häntä luovuttamaan, jos joutuisi Gaaraa tai Nejiä vastaan.

Vaikka Kiba olikin taistelun aikana haukkunut Narutoa ja tämän toivetta tulla Hokageksi, Naruto oli ansainnut Kiban kunnioituksen taistelussa. Kiba myös kannusti Narutoa tämän taistellessa Nejia vastaan ja oli yksi harvoista, jotka uskoivat hänen voittavan. Hän ei kuitenkaan saanut katsottua ottelua loppuun, sillä Hinata alkoi yskiä verta ja Kiba vei hänet hoitoon. Siellä Kabuto löi Kiban tajuttomaksi, koska Akamaru oli tunnistanut hänet.

### Sasuken palautus
Kiba oli yksi Sasukea palauttamaan lähetetyn ryhmän jäsenistä Naruton, Nejin, Chôji Akimichin ja heidän johtajansa, Shikamaru Naran, ohella.

Kun Kiba, Naruto ja Shikamaru suunnittelivat Sasuken sisältävän tynnyrin varastamista äänininjoilta (muiden ryhmän jäsenten jäädessä taistelemaan matkalle), Kiba ja Akamaru joutuivat eroamaan joukosta.

He päätyivät taistelemaan Sakonia ja Ukonia vastaan. Kiba ja Akamaru onnistuivat taistelemaan kaksikkoa vastaan, mutta nämä olivat kuitenkin paljon vahvempia ja melkein tappoivat Akamarun, minkä johdosta Kiba päätti vetäytyä ja piiloutua.

Kaksoset kuitenkin löytävät Kiban, mutta samalla Kankuro saapui auttamaan Kibaa tappaen Sakonin ja Ukonin.

## Osa 2

Kiba tekee paluun toisessa osassa kasvaneena. Hänellä on musta takki (oletetavasti nahkatakki) ja hänestä on tullut Chuunin aikaharppauksessa. Akamaru on kasvanut myös. Ennen, Akamaru oli Kiban päällä, nyt Kiba matkustaa Akamarun päällä.
Tusina (Venäjä)

**Tusina** eli **Tosno** (, suom. myös **Tosna**) on kaupunki Tosnon piirissä, Leningradin alueella. Kaupungissa asui väestönlaskennan mukaan 39&nbsp;127 ja kunnallispiirissä 123&nbsp;617 henkeä (2010). Kaupunki sijaitsee pohjoiseen laskevan, Nevaan yhtyvän Tusinajoen varrella 53 kilometriä Pietarista kaakkoon.

## Historia
Tusinan kylä mainitaan ensimmäisen kerran vuonna 1500. Paikkakunnan myöhempi kehitys perustui sen asemaan Pietarin ja Moskovan välisen maantien ja rautatien varrella. Venäjän keisarikunnan hallintorakenteen puitteissa se kuului Pietarin kuvernementin Tsarskoje Selon kihlakuntaan. Lähes kaikki yritykset ja suurin osa rakennuksista tuhoutui toisen maailmansodan saksalaismiehityksen aikana. Ennen sotaa Tusinan vaikutusalueella asui myös inkerinsuomalaisia, jotka sodan jälkeen eivät päässeet kotiseudulleen. Paikkakunta rakennettiin uudelleen sodan jälkeen ja sai kaupunkioikeudet vuonna 1963.

Jalkapallossa paikallinen tusinalainen jalkapalloseura FK Tosno nousi kaudeksi 2017-2018 Venäjän Valioliigaan ja voitti myös yllätyksellisesti Venäjän cupin. Seura kuitenkin tippui heti kauden päätteeksi liigasta ja taloudellisen tuen loputtua seura lakkautettiin. 

## Talous ja liikenneyhteydet
Neuvostoliiton hajoamisen jälkeen Tusinasta on kehittynyt merkittävä teollisuuskeskus. Kaupungissa on muun muassa saksalaisen kemian alan yhtiön Henkelin tehdas ja yhdysvaltalaisen Caterpillarin konetehdas.

Kaupungin läpi kulkevat Pietarin ja Moskovan väliset M10-valtatie ja Pietari–Moskova-rata. Pietarin lähijunat pysähtyvät Tosnon seisakkeilla (Tosnon asema ja Tosno-2 seisake).

## Lähteet
Komorbiditeetti

**Komorbiditeetti** eli **monihäiriöisyys**, tarkoittaa kahden tai useamman itsenäisen sairauden esiintymistä samanaikaisesti. Komorbidi sairaus tai häiriö voi olla seurausta perussairaudesta tai suorassa yhteydessä siihen. Tämä johtuu usein erilliseksi luokiteltujen ongelmien yhteisestä taustatekijästä.

Komorbiditeetti on tyypillinen etenkin nuoruusiän päihdehäiriöille tai erilaisille oppimisvaikeuksille, ja sen diagnosointi vaikuttaa merkittävästi oireenkuvaan, ennusteeseen, taudinkulkuun ja hoitoon. Kasvaneen avuntarpeen vuoksi useammasta häiriöstä kärsivät kuitenkin hakevat apua todennäköisemmin kuin henkilöt joiden sairaus on ei-komorbidinen, jolloin hoidettavan suopea suhtautuminen hoitoon saattaa nopeuttaa paranemista. Yhteisestä taustatekijästä johtuvissa sairauksissa yhden ongelman lieveminen vaikuttaa usein myös toisen oireiden helpottumiseen.

Komorbidit häiriöt ovat silti usein vaikeammin hoidettavissa kuin yksittäisesti esiintyvät häiriöt, sillä hoitoa suunniteltaessa on otettava huomioon kunkin häiriön yksittäiset ominaispiirteet ja niiden yhdistelmien variaatiot. Oireiston monimuotoisuus on usein hoitohenkilökunnalle haaste, ja vaatii hoidon mukauttamista hoidettavan yksilön ainutlaatuisiin tarpeisiin.

## Katso myös
*Kaksoisdiagnoosi

## Lähteet

## Aiheesta muualla
*Comorbidity  (sciencedirect.com)
Jonas Savimbi

**Jonas Malheiro Savimbi** (3. elokuuta 1934 – 22. helmikuuta 2002) oli angolalainen kapinallisjohtaja ja sissisotilas, joka perusti UNITAn vuonna 1966 ja johti puoluetta kuolemaansa saakka. 

Jotkut pitivät Savimbia merkittävänä vapaustaistelijana, mutta muun muassa Angolan hallituksen taholta hänen toimintaansa on luonnehdittu suoraan terrorismiksi.

Savimbi syntyi keskiangolalaisessa Huambon maakunnassa. Hän opiskeli 1960-luvulla Kiinassa ja liittyi myöhemmin Angolassa marxistiseen MPLA-puolueeseen. Hän vaihtoi puoluetta kansalliseen vapautusrintama FNLA:han ja perusti vuonna 1966 UNITA:n. UNITA oli yksi osapuolista Angolan sisällissodassa, joka puhkesi pian maan itsenäistyttyä Portugalista. Savimbi tuli tunnetuksi taistelustaan Angolan marxistihallitusta vastaan. 

Savimbi tapasi Ronald Reaganin Valkoisessa talossa 1986. Hän palasi parin vuoden päästä Washingtoniin ja oli Heritage Foundationin kannattaja. Savimbi puhui sujuvasti seitsemää kieltä. 

Angolan sisällissodassa saavutettiin lopulta aselepo, ja vuoden 1992 vaaleissa Savimbi oli ehdolla maan presidentiksi tuloksetta. Myöhemmin Savimbi kieltäytyi varapresidentin virasta ja hänen johtamansa UNITA rikkoi aselevon 1998. Selvittyään useista salamurhayrityksistä Savimbi sai surmansa taistelussa 22. helmikuuta 2002 Moxicon maakunnassa. Savimbin kuoleman jälkeen solmittiin uusi aselepo, vaikka maa jakautuu yhä voimakkaasti UNITA:n ja MPLA:n kannattajien kesken.

## Lähteet
Karthala

**Karthala** on aktiivinen tulivuori Komoreilla, Grande Comoren saaren eteläpäässä. 2&nbsp;361 metriä korkea kilpitulivuori on toinen Grande Comoren muodostavista tulivuorista. Se on myös koko Komorin saarten korkein kohta sekä eräs maailman suurimmista aktiivisista tulivuorista. Toistuvat sortumiset ovat synnyttäneet Karthalan huipulle kolme kilometriä leveän ja neljä kilometriä pitkän kalderan.

## Purkaukset
Sekä kaldera että itse vuori ovat muotoutuneet vähitellen jokaisen purkauksen ja laavavirtojen seurauksena. Karthalan viimeisin suuri purkaus tapahtui vuonna 2005, jolloin tuhansia saaren asukkaita evakuoitiin turvaan. Pienempiä purkauksia vuorella on sattunut muun muassa toukokuussa 2006 ja tammikuussa 2007, jolloin Grande Comoren saari asetettiin purkauksen vuoksi hälytystilaan. 1903 vuoresta purkautuneet myrkylliset kaasut surmasivat 17 henkeä. Vuonna 1860 Karthalasta lähtöisin oleva laavavirta ylsi saaren länsirannikolla sijaitsevan Komorien pääkaupungin Moronin pohjoispuolelle, 13 kilometrin päähän tulivuoresta. Laavavirrat ovat yltäneet rannikolle saakka useamminkin sekä saaren länsi- että itäpuolella. Keskimäärin Karthalalla on ollut tapana purkautua 11 vuoden välein ja 1800-luvulta lähtien purkauksia on kertynyt yli toistakymmentä.

### Karthalan purkaukset

* **1800-luku**: 1808, 1814, 1821, 1828, 1830, 1833, 1848, 1850, 1855, 1857, 1858, 1859, 1860, 1862(?), 1872, 1876, 1880, 1883-84
* **1900-luku**: 1904, 1910, 1918, 1928, 1948, 1952, 1956, 1965, 1972, 1977, 1991
* **2000-luku**: 2005, 2005, 2006, 2007

## Lähteet

## Aiheesta muualla
* Global Volcanism Program: Karthala